10. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 1450 της 9/23 Φεβρ. 1973 (ΦΕΚ  Β' 228) Περί συμπληρώσεως της υπ' αριθ. 58996/16.5.72 αποφάσεως περί ρυθμίσεως θεμάτων εξετάσεως φοιτητών του Πανεπιστημίου Ιωαννίνων. Έχοντες υπ' όψιν: α)Τας διατάξεις της παρ. 5 της υπ' αριθ. 107/1962 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/1962 "περί εισιτηρίων διαγωνισμών δι' άπαντα τα Ανώτατα Εκπαιδευτικά Ιδρύματα και άλλων τινών διατάξεων". β)Την υπ' αριθ. 23744/6.5.1972 ημετέραν υπουργικήν απόφασιν (ΦΕΚ 324/10.5.1972 τεύχ. Β΄ τροποποιηθείσαν δια της υπ' αριθ. 111449/11.9.1972 ομοίας (ΦΕΚ 715/14.9.1972 τεύχ. Β'). γ)Τας προτάσεις της Φιλοσοφικής Σχολής του Πανεπιστημίου Ιωαννίνων και της Συγκλήτου αυτού, διατυπωθείσας κατά τας συνεδρίας αυτών της 1.1.1972 και 14.11.1972 αντιστοίχως, και  δ)Το από 2.3.1972 τηλεγράφημα του Πρυτάνεως του Πανεπιστημίου Ιωαννίνων, αποφασίζομεν: Συμπληρούντες την υπ' αριθ. 58996/16.5.1972 (ΦΕΚ 350/17.5.1972 τέυχ. Β') ημετέραν υπουργικήν απόφασιν "περί ρυθμίσεως θεμάτων εξετάσεων φοιτητών του Πανεπιστημίου Ιωαννίνων", καθορίζομεν τα κάτωθι: Τεταρτοετείς φοιτηταί του ακαδημαϊκού έτους 1971-72 και παλαιοτέρων, περατώσαντες επιτυχώς άπαντα τα μαθήματα του Δ' έτους σπουδών και αρξάμενοι των πτυχιακών εξετάσεων από Ιουν. 1972 και παλαιότερον, απαλλάσσονται εκ της εξετάσεως των ήδη επιτυχώς εξετασθέντων μαθημάτων κατά τα προηγούμενα έτη σπουδών αυτών, κατοχυρουμένης της βαθμολογίας των. Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 1382]